b'\n_START_ARTICLE_\nLuke Shaw\n_START_SECTION_\n\xc5\xbdivljenjepis\n_START_PARAGRAPH_\nShaw je levi branilec angle\xc5\xa1ke nogometne reprezentance, ki od leta 2014 igra za Manchester United._NEWLINE_Kariero je za\xc4\x8del v mladinski \xc5\xa1oli angle\xc5\xa1kega kluba Southampton F.C., za \xc4\x8dlansko vrsto Anglije pa je prvi\xc4\x8d zaigral januarja 2012. Maja istega leta je podpisal svojo prvo profesionalno pogodbo, kmalu pa se je v Southamptonu ustalil v prvi postavi kluba. Leta 2014 je za 30 milijonov funtov prestopil k Manchester Unitedu. S tem je postavil rekord za prestop mladega igralca, ki ga je dotlej nosil Wayne Rooney, ki je v United prispel 10 let pred njim._NEWLINE_Za angle\xc5\xa1ko reprezentanco je prvi\xc4\x8d nastopil 5. marca 2014, ko je zaigral na prijateljski tekmi proti Danski. Anglija je tisto tekmo dobila z rezultatom 1:0. Leta 2014 je za Anglijo nastopil tudi na Svetovnem prvenstvu v nogometu v Braziliji.'